标题：祭孔子文
庚寅年(2010年)祭孔子文   
撰写：许嘉璐    手书：孔德墉
维公元2010 年先师孔圣夫子诞日，谨备时蔬玄酒，雅乐升舞，恭奠于大成殿阶下，肃拜追远，上达夫子暨诸先哲先贤。其辞曰：
吾国文明，渊源何远！洪荒无征，蒙昧万年。
既历三皇，五帝相衔；贤哲冥思，归之鬼天。
吾侪何来？终将何还？何者为福？何者为善？
生应何求？何为圣贤？茫茫长夜，踽踽盘桓。
逮及文武，民听达天。周公制礼，明德尚贤。
享祚八百，维系血缘。尾渐不掉，王室东迁。
霸者问鼎，逐鹿中原。强则陵弱，富者欺寒。
悖逆诈伪，淫佚兴乱。岁岁征伐，竟无义战。
呜呼夫子，生悯人寰。少贱多能，屡经磨练。
复礼兴乐，欲挽狂澜。己立立人，孝弟唯先。
修齐治平，悦迩来远。游说列国，不惧厄难。
杏坛论学，大同是盼。人心驱霾，晨曦乍现。
道虽不行，学统绵绵。与时俱进，巨匠迭见。
孟轲弘发，荀卿敷衍。董生继后，道法兼含。
南北一统，合而有辨。孔贾拘守，昌黎呐喊。
迄宋大兴，如日中天。程朱相续，周张并肩。
出入佛道，孔孟真传。人参天地，敬而自反。
天理良心，理学体完。知行合一，世界峰巅。
沉沉浮浮，倏尔千年。伟哉中华，千劫万艰。
百折不挠，国泰民安。环顾全球，熙攘纷乱。
一如春秋，冲突不断。弱肉强食，贪欲泛滥。
嗟我夫子，所述皆验。文明对话，五洲共愿。
仁恕之道，日益播散。促进和睦，中华奉献。
谨此上达，慰我圣贤。伏惟上飨！
乙丑年(2009年)祭孔子文   
作者：范曾
周室颓隳，礼乐废驰，九州失驭。战伐出于诸侯，列国窥窃神器。春秋之末，仲尼起于陬邑，感万方之多难，乃 驰驱以宣教。冀辅弼于乱世，欲敦厉于黎庶。然则宫寝邃远，王者不悟，有楚狂接舆歌而过之，痛詈凤德之衰， 切悲庙堂之殆。往者不谏，来者可追，孔子乃归鲁，不复出游。述而不作，非谓徒托空言，追往事，思来者，悬 明镜而作《春秋》，立极则以昭万代。凤鸟不至，河图不出，忧古道之不彰也;久矣吾不复梦见周公，伤往哲之 益远也。遂力倡仁恕中和之道，克己复礼之德。播雨杏坛，天下士赴之如万类之附麟凤。若顔渊、子路、公冶长 、有子、子张、子贡、曾子七十二贤列坐其次，三千学子，相望于道。仲尼自云：吾少也贱，故多能鄙事。乃谆 谆以告诸君子，知任重而道远，期弘毅以自励。世幽昧以炫燿，独好古而敏求。视富贵如浮云，思贤若渴，闻义 即徙。不降其志，不辱其身。夫子者，其集微子、箕子、比干之懿德嘉行于一身者也。世人以夫子为木铎，非无 由也。顔渊喟然而叹曰："仰之弥高，钻之弥坚，瞻之在前，忽焉在后"，是高弟子之敬仰，亦足为万代所共祀 者也。荆玉含宝，幽兰怀馨，此孔学之无尽藏也。延越百余载，孟子起于邹而倡义，与孔子之倡仁相辅佐。又越 三百载，汉武独崇儒术，乃有毛亨、郑玄之辈为之诠，董仲舒之属演其说。再越千二百年，南宋理宗朝濂、洛、 关、闽之学，勉心景迹，遂成大观，共祭诸孔庙。更越千载，日月虽迈，诵说优新，百川竞乎孔子之门庭，孔学 之克守，于今愈盛。孔子学院，遍列全球，蔚为人类文化之奇观。
世变事异，而孔学不衰者，以"仁者爱人"、"先欲达人"为黾勉下天之襟抱;"己所不欲，勿施于人"则厚望 瀛海以高节，。唯和衷以共济，讲信而修睦。此足称万国邦交之极则，亦各族和谐之宏观。遗训虽远，践行在迩 ，岁寒松柏，历千万龄而不凋，其非孔子博怀之远猷，而周赡之大略欤?
巍巍陵寝，郁郁巨柏，云霄万古，黛色参天。仰瞻烟霞，伏增肃敬，焚香再拜，赋以永祷。
戊子年(2008年)祭孔子文   
作者：金庸
岁在戊子，节届国庆，时逢中华文化先祖孔子诞辰2559年，海内外宾朋，港澳台同胞，世界各地华人华侨，谨备鲜花礼乐，肃立于济宁市曲阜孔庙大成殿前，恭祭夫子诞辰，文曰：清风送爽，海晏河清。国泰民安，举世欢腾。北京奥运，万邦风从。五洲四海，睹我雄风。世界同运，人类一梦。中华崛起，国和人定。为政以德，气正风清，有教无类，修齐治平。国之将兴，听命于民，博我以文，删正六经。述而不作，信而好古，为之不厌，不倦诲人。今我立国，秉承遗教：忠孝首善，礼法持恒，中道不倚，和恕宽容，以和为贵，华夏一统，万邦和谐，世界和平。盛世再现，小康初成。见利思义，仁为己任，中和至德，自强不息。生态环保，天人一行。夫子圣教，百代维新。孜孜不懈，永秉传承。伏惟尚飨!
丁亥年(2007年)祭孔子文   
作者：杨佐仁
清风送爽，海晏河清。国泰民安，举国欢腾。时逢中华文化先祖孔子诞辰2558周年，海内外宾朋，世界各地华人华侨，港澳台同胞，谨备鲜花礼乐，肃立于曲阜孔庙大成殿前，恭祭孔子诞辰。其文曰：
海右山东，岱南奎星。圣诞吉日，鼓乐奏鸣。黄河讴歌，泰山挺松。飞泉漱液，嘉卉吐红。日月增光，齐鲁夸荣。西振河源，东澹海瀛。北动玄土，南耀朱岭。环球华裔，额首隆庆。侨胞同胞，根连脉通。亚非欧美，百校名孔。奥林匹克，喜临京城。五洲四海，睹我雄风。大同非梦，人类有情。圣哲先导，万邦风从。我辈协力，盛世太平。风发飙扬，纛拂云中。天地人和，万物繁盛。与时偕进，和谐化生。天和雨顺，地和物丰。家和事兴，国和人定。仁者爱人，和而不同。忠孝首善，修齐治平。为政以德，气正风清。见利思义，躬行自省。政通人和，德道常青。农工商旅，百业同兴。教科文卫，人本民生。生态环保，天人一行。原隰郁茂，畎渎流清。芳草绿堤，粳谷盈丰。城如蜃楼，货殖纵横。翰墨奋藻，学子书英。大国崛起，自强不陵。一飞冲天，华夏振兴。励精图治，众志成城。万代功业，待我后生!伏惟尚飨!
丙戌年(2006年)祭孔子文   
作者：杨佐仁
岁在丙戌，节届仲秋，先师诞辰，二五五七。曲阜人民，孔子后裔，两岸同胞，四海宾朋，大成殿前，肃穆祭孔。文曰：
洙泗流带，沃野万垄。尼峄滴翠，回峰千重。白云舒卧，紫霞纵横。红缠杏坛，绿掩碑亭。古城墉堞，圣庙龙腾。诞圣吉日，鼓乐奏鸣。嘉卉六醴，果饼三牲。童子俎豆，耄耋礼容。同根一脉，两岸祭孔。共缅先师，追远慎终。志道据德，心正意诚。节用爱民，修齐治平。为政北辰，身正令行。见利思义，后凋寒松。近悦远来，躬身自省。博文约礼，弘毅任重。已所不欲，勿施人行。仁义宅居，诚信轫衡。忠孝首善，礼法持恒。中道不倚，恕道宽容。以和为贵，华夏一统。乾坤氲氤，和谐化生。天和雨行，地和物丰。家和事兴，国和人定。万邦和谐，世界和平。遗训在耳，发聩振聋。高山仰止，桴海道兴。联合国奖，以孔命名。　亘古首屈，文教巅峰。百所学院，遍及九瀛。黄发碧目，学在泮宫。五洲四海，章甫诵经。赞誉远播，天下服膺。故里乡亲，蹈德践行。幼学长教，老养壮用。诚信工商，让畔桑农。居如图藻，行掣电风。盛世再现，小康初成。天枹击鼓，海钹震庭。河山舞姿，日月霓虹。龙飙鳞爪，凤翥翼翀。魂兮归来，又梦大同。伏惟尚飨!
乙酉年(2005年)祭孔子文   
作者：杨佐仁 
维公元二〇〇五年九月二十八日，岁次乙酉，孔子诞辰两千五百五十六年，曲阜市各界人士、海内外宾朋、孔子后裔，满怀崇敬之情，谨备鲜花雅乐，恭祭我中华先师。其文曰：
海右山东，岱南奎星。垣墙环抱，岸柳梳拢。玉树攀云，紫叶吟虹。水含苔浦，草铺莺鸣。歌动八垠，舞牵九瀛。全球祭孔，五州同风。设奖开坛，薪火传承。春秋绝笔，诗礼趋庭。植桧葳莛，宅井鸿濛。高山景行，杏坛筵盈。文脉緜延，海域再兴。百所学院，有孔命名。千年儒流，今古汇通。天人合一，与时偕行。仁者爱人，和而不同。阴阳和谐，执两用中。和生万物，万物和兴。天道和运，地势和行。家国和睦，世界和平。圣城曲阜，物阜文丰。华夏标志，百里新城。政通人和，德道常青。小康初成，大同在梦。欣逢盛世，强国威风。宝岛盼归，华夏一统。旭日中天，巨龙飞腾。鲲犁碧海，鹏登蟾宫。四海翘首，八方叹惊。继往开来，待我后生!伏维尚飨!
甲申年(2004年)祭孔子文   
作者：杨佐仁 
维公元2004年9月28日，岁在甲申，节届中秋，先师孔子诞辰2555年，曲阜各界代表、海内外宾朋、孔子后裔，肃立大成殿前，谨以鲜花雅乐，恭祭先师孔子。文曰：
文圣吾祖，恩泽海宇。千古巨人，万世先师。欣逢盛世，物阜民熙。高岸秀木，惟恐失序。居安思危，重振纲纪。以德治国，德法兼济。幸赖圣儒，万代垂仪。道贯古今，德侔天地。杏坛春晖，泮池桃李。三坟五典，六经古籍。薪火传承，百代不熄。而今吾辈，见贤思齐。任重道远，弘扬承继。依仁志道，据德游艺。仁为己任，见利思义。中和至德，过犹不及。和协万邦，摒弃暴戾。刚健有为，自强不息。与时偕进，创新活力。清风遍拂，神州万里。群情振奋，勃发骐骥。文化名城，通衢如砥。碧树花团，芬苾争奇。百业兴隆，日新月异。近悦远来，治平修齐。老养壮用，兆民甘饴。儒风犹在，先圣故里。慎终追远，奋吾国膂。继往开来，同德凝聚。东方巨龙，吼啸腾起。四海擎天，有吾一臂。长鲸吞吐，丹凤鼓翼。揽月追日，神舟环宇。告慰先祖，盛世在即。大同世界，四海兄弟。世界和平，假年可期!伏惟尚飨，为祷为祈!